Publication: Magyar Közlöny
Issue: MK-2002-146 (Year: 2002, Number: 146)
Era: 1990-2004
Section: 2001. évi XXXVI. törvény (a továbbiakban: Ktvm.) 2001.
Paragraph Index: 448

2001. évi XXXVI. törvény (a továbbiakban: Ktvm.) 2001. július 1. napjával — a korábbiakhoz képest — jelentõsen módosította a képviselõ-testület szabályozási jogkörét. A Ktv. 1. § (1) bekezdése szerint e törvény hatálya — többek között — a képviselõ-testület hivatala köztisztviselõinek közszolgálati jogviszonyára terjed ki, (6) bekezdése pedig úgy rendelkezik, hogy a közigazgatási szervnél köztisztviselõnek nem minõsülõ munkavállaló munkaviszonyára a Munka Törvénykönyvének rendelkezéseit kell alkalmazni. A (7) bekezdés alapján e törvény alkalmazásában a képviselõ-testület hivatala közigazgatási szerv. A Ktv. 4. §-a a következõ felhatalmazást adja: „Az önkormányzati képviselõ-testület a juttatásokkal és támogatásokkal összefüggésben e törvény keretei között rendeletben szabályozza a szociális, jóléti, kulturális, egészségügyi juttatásokat és kegyeleti támogatásokat.” E rendelkezések egybevetésébõl következik, hogy a képviselõ-testület által alkotott rendelet hatálya a képviselõ-testület hivatalának köztisztviselõire terjed ki, a köztisztviselõnek nem minõsülõ munkavállaló munkaviszonyára pedig a Munka Törvénykönyvének rendelkezéseit kell alkalmazni. Törvénnyel, a Ktv.-vel ellentétesek tehát az Ör. azon rendelkezései, amelyek a hivatal alkalmazottaira vonatkoznak: az Ör. 1. § (2) bekezdésének a „hivatal munkaviszonyban álló alkalmazottaira, továbbá” szövegrésze, 1. § (3) bekezdésének „és alkalmazottaira” szövegrésze, ezért ezeket a szövegrészeket az Alkotmánybíróság megsemmisítette. A helyi önkormányzati rendszer sajátosságaiból következik az, hogy a köztisztviselõk tekintetében egyes kérdésekben elválik a szabályozási jog, ami a képviselõ-testületé (közgyûlésé), és a munkáltatói jogkör, ami a jegyzõt (fõjegyzõt) illeti. Ezért megjegyzi az Alkotmánybíróság, hogy a képviselõ-testület hivatalában a Munka Törvénykönyve alapján foglalkoztatottak a Munka Törvénykönyvének rendelkezései szerint részesíthetõk juttatásokban, támogatásokban is. Az Ör. 9. § (2) bekezdése arra hatalmazza fel a munkáltatói jogkör gyakorlóját, hogy a rendeletben nem szabályozott, a törvény 49/H. §-a szerinti juttatást vagy támogatást — rászorultság alapján, a munkavállalói érdekképviselet javaslata vagy véleménye alapján — megállapíthat. A Ktv.

Source: https://magyarkozlony.hu/hivatalos-lapok/520871579ad9ecf0f2f6d69e3a6838da5dcca359/dokumentumok/8c5d6110fffb2029a132594e026e77cabe38a4e4/letoltes